Pärnun kaupunki

Pärnun kaupunki sijaitsee Lounais-Virossa Pärnumaan maakunnassa Riianlahden rannalla. Hallinto ja väestö Vuoden 2017 kuntauudistuksessa Audrun, Paikusen ja Tõstamaan kunnat sekä vanha Pärnun kaupunki yhdistyivät muodostaen uuden Pärnun kaupungin. Tällöin vanhan Pärnun keskuksesta tuli epäitsenäinen kaupunki, asutusyksikkö (vir. asustusüksus), ja uuden Pärnun hallinnollisen kaupungin, hallintoyksikön (vir. haldusüksus), osa. Kaupunki muodostuu Pärnun epäitsenäisestä kaupungista (linn, asustusüksus), Lavassaaren ja Paikusen kauppaloista (alev), Audrun ja Tõstamaan pienkauppaloista (alevik) sekä 49 kylästä (küla). Pärnu on väestöltään Tallinnan ja Tarton jälkeen Viron kolmanneksi suurin hallinnollinen kaupunkikunta ennen Narvaa, johon ei kuulu laajaa maaseutua ja hallintoaluetta. Tilastollinen, alkuperäinen Pärnun kaupunki on yhä väestöltään neljännellä sijalla. Liikenne Valtatie 4 Tallinnasta Latvian rajalle kulkee Pärnun kautta. Valtatie 5 Rakvereen sekä rautatie Tallinnaan alkavat Pärnusta. Lähteet Aiheesta muualla Kuvia tai muita tiedostoja aiheesta Pärnu Wikimedia Commonsissa Kuvia tai muita tiedostoja aiheesta Audru Wikimedia Commonsissa Kuvia tai muita tiedostoja aiheesta Paikuse Wikimedia Commonsissa Kuvia tai muita tiedostoja aiheesta Tõstamaa Wikimedia Commonsissa